અન્યાયપૂર્ણ અર્થ વ્યવસ્થા જે સામાજિક ઢાંચાના તૂટવા માટે જવાબદાર હતી એની પ્રતિક્રિયા સ્વરૂપે ડાકુ કલ્ચર અસ્તિત્વમાં આવતું હોય છે અને એ મતાનુસાર ડાકુને પણ જીવનનો અધિકાર છે એવા માનવધિકાર પર આધારિત દ્રષ્ટિકોણને આર. કે. એ. બેનમૂન કલાકૃષ્ટિથી રજૂ કર્યો છે, ‘આ અબ લૌટ ચલે’…નૈન બિછાયે…બાંહે પસારે તુજકો પુકારે દેશ તેરા…’ શૈલેન્દ્રના શબ્દો, મુકેશ અને લતાનો સ્વર, શંકર-જયકિશનનું દિવ્ય સંગીત અને એમાં સાવ છેલ્લે એકલો ચાલી રહેલો રાકા સમગ્ર પરિસ્થિતિને પોતાની વક્રદ્રષ્ટિ અને વાંકડીમૂછોને કારણે ઘેઘુર બનાવે છે.